3F- og Dansk Metal-ansatte medarbejdere på Mekoprint-afdelingerne i Aalborg Øst og Støvring, er i dag onsdag gået hjem. De i alt 150 ansatte, har valgt at nedlægge arbejdet i utilfredshed med de igangværende lønforhandlinger. Tirsdag valgte medarbejderne også at gå hjem, af samme grund. Dengang besluttede de dog at gå i arbejde onsdag. Tillidsmand Claus Laustsen oplyser til TV2/NORD, at de 150 ansatte i stedet har valgt at mødes til fagligt møde. Det sker torsdag morgen kl. 6.45 på afdelingen i Aalborg Øst.

Referat:
150 ansatte på Mekoprint i Aalborg Øst og Støvring, har i dag onsdag valgt at nedlægge arbejdet. Det sker i protest over ledelsens lønudspil ved lønforhandlingerne.

 